الفندق: فندق قصر مكة رافلز
 التقييم: مرضي. الإطلالة أكثر من رائعة جناح 808 فقط. أشياء كثيرة حصلت لي : 1 _ طلبت نظافة الجناح من الساعة 11.30 صباحا ولم يتم التنظيف إلا مع أذان المغرب .2_ الجريدة لم تصل إلا بعد طلبي لها مع أذان المغرب .3_ طلبت شاهي وطبعا لي ثلاث مشروبات حارة مجانيا  وللأسف الشديد وصل الشاهي ومعه ملعقة التحريك وسخة جدا جدا ملحوسة بعد قشطة أو لبنة 4_  القهوة العربية وصلتني مطعمة بالكمون 5 _ والداهية االكبيرةعندما جت زوجتي لتخلد إلى النوم وجدنا المفرش اللي المغرب سووه وسخ جدا بقعة يابسة وللعلم اتصلت في كل الحالات السابقة بالمدير المناوب تجاوب الأخ أشرف الزهراني في بداية الأمر بالنسبة للقهوة إللي بالكمون  وكذلك الملعقة الوسخة أما المفرش فاتصلت بهم وقالوا ماعليش المدير غير موجود الآن ووإن شاء الله يتصل بك طبعا تطييب لخاطر زوجتي بعد المفرش الوسخ قلت لها نطلع نتمشى ورجعت للغرفة وطلبت المدير واسمه عوض وللأسف يكلمني بكل استهتار قلت له كلمتكم علشان المشكلة اللي عندي وما فيه استجابة وقال لي بكل سخافة واستخفاف بالعقل اتصلت بك ولا رديت والمشكلة أن جهاز الهاتف يسجل المكالمات الفائتة وجاء أحد الموظفين وقلت بلغ زميلك اللي يستغفل الناس أن الجهاز يسجل المهم غيروا المفرش وعند الخروج سألني موظف الاستقبال عساك انبسطت قلت للأسف إطلاقا دافع 5000 ريال تقريبا وصارت مهمتي اتصالات جب الجريدة نظفوا المكان غيروا المفرش ولا تنسوا الملعقة الوسخة وللأسف لا استجابة إلا من بكرة كلمني الأدوب الخلوق أشرف الزهراني وقال نقدم اعتذار قلت لا أقبل به توقعت شي غير كذا وماعليش طولت عليكم دق على مرة ثانية في اليوم الثاني وقال نقدم اعتذار. الفندق مرة وللأسف قال كلام غريب قال نعوضك بأب قريد في أي حجز ثاني يعني لو حجزت غرفة عادي نعطيك مطل ولو مادري إيش نعطي كذا ّالمهم عرض سخيف جدا الفرق 200 ريال أكرر الاعتذار على الإطالة